
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului privind statisticile Uniunii Europene în domeniul pieței forței de muncă referitoare la întreprinderi, de abrogare a Regulamentului (CE) nr. 530/1999 al Consiliului și a Regulamentelor (CE) nr. 450/2003 și (CE) nr. 453/2008 ale Parlamentului European și ale Consiliului
(COM(2023)0459 – C9‑0316/2023 – 2023/0288(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0459),
–	având în vedere articolul 294 alineatul (2) și articolul 338 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0316/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Băncii Centrale Europene din 24 noiembrie 2023[footnoteRef:1], [1:  https://www.ecb.europa.eu/pub/pdf/legal/ecb.leg_con_2023_38.en.pdf?32d503a2f8b5bdd180bc944af0c56e81] 

–	având în vedere articolul 59 din Regulamentul său de procedură,
–	având în vedere avizul Comisiei pentru ocuparea forței de muncă și afaceri sociale,
–	având în vedere raportul Comisiei pentru afaceri economice și monetare (A9‑0000/2023),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Referirea 3 a (nouă)</Article>
	

	Textul propus de Comisie
	Amendamentul

	
	având în vedere avizul Băncii Centrale Europene1a,

	
	________________

	
	1a Avizul din 24 noiembrie 2023 (nepublicat încă în Jurnalul Oficial).


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 4 a (nou)</Article>
	

	Textul propus de Comisie
	Amendamentul

	
	(4a)	Este important, în scopuri analitice, să existe un volum adecvat de date retrospective pentru a putea evalua indicii costului forței de muncă în timp. Cu toate acestea, pentru a reduce sarcina impusă statelor membre, transmiterea ar trebui să se limiteze la datele retrospective care acoperă cel puțin anii calendaristici 2024 și 2025.


Or. <Original>{EN}en</Original>
<TitreJust>Justificare</TitreJust>
În avizul său, BCE sugerează că cerința de a furniza informații care să permită înțelegerea impactului modificărilor metodologiei sau ale populației eșantionate (în special un volum adecvat de date retrospective, care se pot baza pe estimări, substituenți și alte surse de date) ar trebui să fie prevăzută în mod expres în propunerea de regulament.
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Pentru a limita sarcina statistică a întreprinderilor, în special a IMM-urilor, autoritățile statistice naționale ar trebui să ia în considerare surse administrative și inovatoare, al căror scop principal nu este furnizarea de statistici, ca substitut sau completare a anchetelor statistice, sub rezerva cerințelor de calitate pentru statisticile oficiale. Cele mai recente evoluții tehnologice și digitale pot contribui la acest obiectiv.
	(9)	Pentru a limita sarcina statistică a întreprinderilor, în special a IMM-urilor, autoritățile statistice naționale ar trebui să ia în considerare surse administrative și inovatoare, al căror scop principal nu este furnizarea de statistici, ca substitut sau completare a anchetelor statistice, sub rezerva cerințelor de calitate pentru statisticile oficiale. Cele mai recente evoluții tehnologice și digitale pot contribui la acest obiectiv. Cu toate acestea, este necesar să se limiteze numărul de surse din care pot fi colectate și transmise datele la ceea ce este necesar și proporțional pentru atingerea obiectivului prezentului regulament. Prin urmare, Comisia ar trebui să fie împuternicită să adopte acte delegate pentru a specifica din ce surse, altele decât datele provenite din anchete și registrele administrative, pot fi colectate și transmise datele în temeiul prezentului regulament. În orice caz, orice prelucrare a datelor care provin și aceste alte surse nu ar trebui să aducă atingere Directivei 2002/58/CE a Parlamentului European și a Consiliului1a.

	
	_______________

	
	1a Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37, ELI: https://eur-lex.europa.eu/eli/dir/2002/58/oj?locale=ro).


Or. <Original>{EN}en</Original>
<TitreJust>Justificare</TitreJust>
„Alte surse” pot consta într-o multitudine de surse, inclusiv date sensibile, care ar permite să se tragă concluzii mai intime cu privire la viața persoanei vizate și care ar putea reprezenta un risc semnificativ pentru drepturile și libertățile sale. Lista surselor ar trebui, prin urmare, să se limiteze la ceea ce este necesar și proporțional. De asemenea, este important să se reamintească faptul că datele privind utilizarea serviciilor și rețelelor de comunicații electronice accesibile publicului și accesarea sau stocarea informațiilor în echipamentele terminale ale utilizatorului final fac obiectul Directivei asupra confidențialității și comunicațiilor electronice.
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 10 a (nou)</Article>
	

	Textul propus de Comisie
	Amendamentul

	
	(10a)	În cazul în care activitățile care urmează să fie desfășurate în temeiul prezentului regulament presupun prelucrarea de date cu caracter personal, prelucrarea respectivă trebuie să respecte legislația relevantă a Uniunii privind protecția datelor cu caracter personal, și anume Regulamentul (UE) 2018/1725 al Parlamentului European și al Consiliului1a și Regulamentul (UE) 2016/679 al Parlamentului European și al Consiliului1b. În concordanță cu principiul reducerii la minimum a datelor, prevăzut în regulamentele respective, datele furnizate în temeiul prezentului regulament trebuie să fie agregate într-o măsură atât de mare încât persoanele să nu poată fi identificate.

	
	__________________

	
	1a Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39, ELI: https://eur-lex.europa.eu/eli/reg/2018/1725/oj?locale=ro).

	
	1b Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1, ELI: https://eur-lex.europa.eu/eli/reg/2016/679/oj?locale=ro).


Or. <Original>{EN}en</Original>
<TitreJust>Justificare</TitreJust>
Orice prelucrare a datelor personale trebuie să respecte cerințele RGPD. Prin urmare, ar fi oportun să se facă trimitere explicită la aplicabilitatea RGPD și a RPDUE în cazul prelucrării datelor cu caracter personal în temeiul viitorului regulament, la fel ca în considerentul 14 din recenta propunere a Comisiei de regulament al Parlamentului European și al Consiliului de modificare a Regulamentului (CE) nr. 223/2009 privind statisticile europene, astfel cum a fost modificată de Parlament.
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 10 b (nou)</Article>
	

	Textul propus de Comisie
	Amendamentul

	
	(10b)	Prelucrarea datelor cu caracter personal în scopuri statistice, care este considerată a fi în interes public, ar trebui să facă obiectul unor garanții adecvate în conformitate cu articolul 89 din Regulamentul (UE) 2016/679 și cu articolul 13 din Regulamentul (UE) 2018/1725. În special, ar trebui asigurată respectarea principiului anonimatului datelor cu caracter personal.


Or. <Original>{EN}en</Original>
<TitreJust>Justificare</TitreJust>
Este important să se facă referire în mod specific la respectarea garanțiilor referitoare la prelucrarea datelor cu caracter personal în scopuri statistice în temeiul articolului 89 din RGPD și al articolului 13 din RPDUE, în special faptul că datele sunt, în principiu, anonimizate.
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Regulamentul (CE) nr. 223/2009 constituie cadrul de referință pentru prezentul regulament, inclusiv în ceea ce privește protecția datelor confidențiale.
	(11)	Regulamentul (CE) nr. 223/2009 constituie cadrul de referință pentru prezentul regulament, inclusiv în ceea ce privește protecția datelor confidențiale și prelucrarea și partajarea datelor cu caracter personal, inclusiv a datelor deținute în mod privat.


Or. <Original>{EN}en</Original>
<TitreJust>Justificare</TitreJust>
Este important să se clarifice relația dintre viitorul Regulament 223/2009 (inclusiv revizuirea în curs) în ceea ce privește prelucrarea datelor cu caracter personal. De asemenea, este important să se asigure că numai datele fără caracter personal (anonimizate) vor fi solicitate deținătorilor privați de date.
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului21 și a emis un aviz la [xxx].
	(13)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului21 și a emis un aviz la 25 septembrie 2023.

	__________________
	__________________

	21 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
	21 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 1</Article>
	

	Textul propus de Comisie
	Amendamentul

	(1)	„unitate statistică” înseamnă entitatea pe baza căreia sunt colectate sau compilate datele;
	(1)	„unitate statistică” înseamnă persoana fizică sau entitatea juridică pe baza căreia sunt colectate sau compilate datele;


Or. <Original>{EN}en</Original>
<TitreJust>Justificare</TitreJust>
Articolul 6 alineatul (1) din propunere prevede că „[s]tatisticile în temeiul prezentului regulament se elaborează pentru una sau mai multe dintre următoarele unități statistice: (a) întreprinderi; (b) unități locale; (c) angajați.” Cu toate acestea, în temeiul articolului 2 alineatul (1) din propunere, „unitatea statistică” este definită ca fiind „(...) entitatea pe baza căreia sunt colectate sau compilate datele”, excluzând astfel angajații din definiție. Acest amendament asigură faptul că definiția include toate persoanele în cauză.
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 26 a (nou)</Article>
	

	Textul propus de Comisie
	Amendamentul

	
	(26a)	„date retrospective” înseamnă date care acoperă o perioadă de cel puțin doi ani calendaristici înainte de data aplicării prezentului regulament.


Or. <Original>{EN}en</Original>
<TitreJust>Justificare</TitreJust>
Este important, în scopuri analitice, să existe un volum adecvat de date retrospective pentru a putea evalua indicii costului forței de muncă în timp. Cu toate acestea, în opinia sa, BCE recunoaște sarcina care ar fi impusă statelor membre în cazul în care acestea ar fi obligate să furnizeze date retrospective pe o perioadă lungă de timp. Prin acest amendament, susțin limitarea transmiterii datelor retrospective la datele retrospective care acoperă cel puțin anii calendaristici 2024 și 2025.
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 3 – alineatul 1 a (nou)</Article>
	

	Textul propus de Comisie
	Amendamentul

	
	1a.	Comisia este împuternicită să adopte, în conformitate cu articolul 13, acte delegate de completare a prezentului regulament pentru a specifica din ce alte surse menționate la alineatul (1) litera (c) de la prezentul articol pot fi colectate și transmise datele. Atunci când își exercită competența de a adopta astfel de acte delegate, Comisia se asigură că utilizarea acestor alte surse este necesară și proporțională pentru atingerea obiectivului prezentului regulament, ținând seama în mod corespunzător de sensibilitatea datelor în cauză.


Or. <Original>{EN}en</Original>
<TitreJust>Justificare</TitreJust>
Propunem să se confere Comisiei competența de a specifica ce „alte surse” pot fi utilizate, pentru a limita lista surselor la ceea ce este necesar și proporțional pentru atingerea scopurilor avute în vedere.
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 8 – alineatul 2</Article>
	

	Textul propus de Comisie
	Amendamentul

	2.	Statele membre se asigură că datele obținute din sursele prevăzute la articolul 3 acoperă integral unitățile statistice și populația definite la articolul 6 și oferă estimări exacte cu privire la acestea.
	2.	Statele membre se asigură că datele, inclusiv datele retrospective, obținute din sursele prevăzute la articolul 3 acoperă integral unitățile statistice și populația definite la articolul 6 și oferă estimări exacte cu privire la acestea.


Or. <Original>{EN}en</Original>
<TitreJust>Justificare</TitreJust>
Este important, în scopuri analitice, să existe un volum adecvat de date retrospective pentru a putea evalua indicii costului forței de muncă în timp.
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 8 – alineatul 8</Article>
	

	Textul propus de Comisie
	Amendamentul

	8.	Comisia (Eurostat) evaluează calitatea datelor transmise, sursele și metodele utilizate, precum și cadrele de eșantionare.
	8.	Comisia (Eurostat) evaluează calitatea datelor transmise, sursele și metodele utilizate, precum și cadrele de eșantionare. Comisia (Eurostat) elaborează și publică rapoarte și comunicări privind calitatea datelor transmise, sursele și metodele utilizate. În rapoartele respective, Comisia (Eurostat) poate recomanda modul de gestionare a surselor considerate a fi de slabă calitate, precum și a datelor colectate din aceste surse.


Or. <Original>{EN}en</Original>
<TitreJust>Justificare</TitreJust>
Deși articolul 8 alineatul (5) precizează că aceste rapoarte de calitate vor respecta un format definit mai detaliat de Comisie printr-un act de punere în aplicare, propunerea Comisiei nu oferă orientări suplimentare cu privire la modul în care ar trebui gestionate sursele clasificate drept „de calitate inferioară” și datele colectate prin intermediul acestora. Prin acest amendament, solicit Comisiei să ofere astfel de orientări.
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 9 – alineatul 1 a (nou)</Article>
	

	Textul propus de Comisie
	Amendamentul

	
	1a.	Datele colectate în cadrul studiilor-pilot menționate la alineatul (1) de la prezentul articol se limitează la domeniile și subiectele enumerate la articolul 4 alineatul (1) și la subiectele detaliate specificate în anexă.


Or. <Original>{EN}en</Original>
<TitreJust>Justificare</TitreJust>
Este important să se clarifice faptul că astfel de studii nu ar permite colectarea de date dincolo de „subiectele” și „subiectele detaliate” enumerate la articolul 4 alineatul (1) și specificate în anexa la propunere.
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 9 – alineatul 3 – paragraful 1 a (nou)</Article>
	

	Textul propus de Comisie
	Amendamentul

	
	În rapoartele menționate la primul paragraf, Comisia (Eurostat) poate recomanda modul în care studiile-pilot ar trebui integrate ca soluții permanente.


Or. <Original>{EN}en</Original>
<TitreJust>Justificare</TitreJust>
Regulamentul propus ar trebui să prevadă modul în care datele obținute prin proiectele-pilot vor fi eventual integrate ca soluții permanente.
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 9 – alineatul 3 a (nou)</Article>
	

	Textul propus de Comisie
	Amendamentul

	
	3a.	Comisia este împuternicită să adopte, în conformitate cu articolul 13, acte delegate de completare a prezentului regulament pentru a specifica rolurile și responsabilitățile actorilor care efectuează studiile menționate la alineatul (1) de la prezentul articol, în măsura în care prelucrarea datelor cu caracter personal are loc în scopul studiilor respective.


Or. <Original>{EN}en</Original>
<TitreJust>Justificare</TitreJust>
Este important să se specifice rolurile și responsabilitățile în sensul legislației privind protecția datelor a Comisiei (Eurostat) și a statelor membre în ceea ce privește studiile-pilot, în măsura în care prelucrarea datelor cu caracter personal are loc în scopul studiilor.
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 13 – alineatul 2</Article>
	

	Textul propus de Comisie
	Amendamentul

	2.	Competența de a adopta acte delegate, menționată la articolul 4 alineatul (3) și la articolul 7 alineatul (1), i se conferă Comisiei pe o perioadă nedeterminată de la [Oficiul pentru Publicații: vă rugăm să introduceți data exactă a intrării în vigoare a regulamentului].
	2.	Competența de a adopta acte delegate menționată la articolul 3 alineatul (1a), la articolul 4 alineatul (3), la articolul 7 alineatul (1) și la articolul 9 alineatul (3a) se conferă Comisiei pe o perioadă de cinci ani de la [Oficiul pentru Publicații: vă rugăm să introduceți data exactă a intrării în vigoare a regulamentului]. Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea de competențe se prelungește tacit cu perioade identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.


Or. <Original>{EN}en</Original>
<TitreJust>Justificare</TitreJust>
Scopul acestui amendament este de a alinia formularea la dispoziții similare din alte acte juridice care intră în sfera de competență a Comisiei ECON.
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 13 – alineatul 6</Article>
	

	Textul propus de Comisie
	Amendamentul

	6.	Un act delegat adoptat în temeiul articolului 4 alineatul (3) și al articolului 7 alineatul (1) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu două luni la inițiativa Parlamentului European sau a Consiliului.
	6.	Un act delegat adoptat în temeiul articolului 3 alineatul (1a), al articolului 4 alineatul (3), al articolului 7 alineatul (1) și al articolului 9 alineatul (3a) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de trei luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu trei luni la inițiativa Parlamentului European sau a Consiliului.


Or. <Original>{EN}en</Original>
<TitreJust>Justificare</TitreJust>
Scopul acestui amendament este de a alinia formularea la dispoziții similare din alte acte juridice care intră în sfera de competență a Comisiei ECON.
</Amend>

<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Anexă – tabel – coloana 4 – rândul 1</Article>
	

	Textul propus de Comisie
	Amendamentul

	O dată la patru ani
	O dată la doi ani


Or. <Original>{EN}en</Original>
</Amend>

<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Anexă – tabel – coloana 4 – rândul 8</Article>
	

	Textul propus de Comisie
	Amendamentul

	O dată la patru ani
	O dată la doi ani


Or. <Original>{EN}en</Original>
</Amend>




</RepeatBlock-Amend>

